**ZMLUVA O DIELO**

uzatvorená podľa § 536 Obchodného zákonníka v znení neskorších predpisov

medzi týmito zmluvnými stranami:

­Zmluvné strany:

**Objednávateľ: Obec LÚČKA**

Sídlo : Lúčka 59, 087 01 Giraltovce

Štatutárny zástupca: Mikuláš Mašlej, starosta obce

IČO : 00595764

DIČ : 202077572

Tel.: 054/7365131, 0905205129

Fax.: 054/7365131

e-mail: topl.lucka@stonline.sk

Bankové spojenie: Prima banka Slovensko, a.s.

IBAN: SK27 5600 0000 0036 2137 5001

Zodpovedná osoba na rokovanie vo veciach technických a zmluvných: Mikuláš Mašlej,

starosta obce

(ďalej len „**objednávateľ**“)

a

**Zhotoviteľ:    Mgr. Roman DUBNIČKA - PSPL**

Sídlo:Narcisová 803/46, 821 01 Bratislava

v zastúpení : Mgr. Roman Dubnička

IČO: 465 607 42

DIČ: 1083988697

Bankové spojenie: VÚB banka, a.s.

IBAN: SK93 0200 0000 0020 9236 3157

Poverený vykonaním zmluvy: Mgr. Roman Dubnička

Zapísaný: v Živnostenskom registri: 110-212825

Tel/Fax: +421903228678

e-mail: dubnickapspl@gmail.com

(ďalej len „**poskytovateľ**“)

uzatvárajú túto zmluvu o dielo na:

**Preambula**

Táto zmluva sa uzatvára na základe výsledku verejného obstarávania na vykonanie diela vyhláseného obcou Lúčka. Verejné obstarávanie sa uskutočnilo podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a § 5 Smernice verejného obstarávateľa pre zákazky s predpokladanou hodnotou pod prahovými hodnotami pre podlimitné zákazky.

**Čl. I**

**Predmet zmluvy**

* 1. Predmetom zmluvy je záväzok zhotoviteľa vykonať dielo podľa tejto zmluvy. Zmluvné strany sa dohodli že poskytovateľ za podmienok dohodnutých v tejto zmluve pre objednávateľa zabezpečí vypracovanie svetelno-technického merania po realizácii projektu **„**Rekonštrukcia verejného osvetlenia obce Lúčka**“** pre svetelné body v počte 103 ks realizovaného v rámci operačného programu Konkurencieschopnosť a hospodársky rast. Prioritná os 2 Energetika, Opatrenie 2.2 Budovanie a modernizácia verejného osvetlenia pre mestá a obce a poskytovanie poradenstva v oblasti energetiky, Kód výzvy KaHR – 22VS-1501, Kód žiadosti o NFP 25120220542 odborne spôsobilou osobou, a zároveň je predmetom tejto zmluvy záväzok objednávateľa zaplatiť poskytovateľovi dohodnutú cenu za zabezpečenie vypracovania svetelno-technického merania.
  2. Poskytovateľ sa zaväzuje zrealizovať svetelno-technické meranie podľa požiadaviek Ministerstva hospodárstva Slovenskej republiky a jeho Výzvy na predkladanie žiadostí o NFP na podporu obnovy verejného osvetlenia miest a obcí, Kód výzvy: KaHR – 22VS-1501. Pričom aj samotné plnenie predmetu zmluvy bude spolufinancované zo zdrojov EÚ v rámci výzvy KaHR 22-VS1501.
  3. Pri plnení predmetu zmluvy sa poskytovateľ zaväzuje dodržiavať všeobecné záväzné predpisy, technické normy, ustanovenia tejto zmluvy, podmienky výzvy KaHR 22-VS-1501 a bude sa riadiť podkladmi objednávateľa.
  4. Poskytovateľ prehlasuje, že je oprávnený poskytnúť službu uvedenú v bode 1.1 tejto zmluvy podľa podmienok poskytovateľa nenávratného finančného príspevku špecifikovaných vo výzve č. KaHR 22-VS-1501 a jej dokumentoch a disponuje takými kapacitami a odbornými znalosťami, ktoré sú k vyhotoveniu diela potrebné.
  5. Miestom plnenia tejto zmluvy a realizácie svetelno-technického merania je obec Lúčka.
  6. Poskytovateľ potvrdzuje, že sa v plnom rozsahu oboznámil s rozsahom požadovaného svetelno-technického merania podľa svetelno-technickej štúdie a zaväzuje sa zrealizovať meranie na minimálne 15 zadefinovaných referenčných úsekoch. Poskytovateľovi sú známe všetky technické, kvalitatívne a iné podmienky, ktoré súvisia s realizáciou svetelno-technického merania. Pred samotným meraním si overí aktuálne požiadavky vyplývajúce z podmienok vyššie uvedenej výzvy a usmernení k danej výzve. Úkony potrebné k zabezpečeniu svetelno-technického merania sú predmetom činnosti poskytovateľa.

**Čl. II**

**Cena za predmet plnenia**

* 1. Cena za dielo v predmete plnenia - za zabezpečenie a vypracovanie svetelno-technického merania sa stanovuje na základe výsledkov verejného obstarávania a predloženej ponuky poskytovateľa, je pevná a nemenná a činí:

DPH (0%): 0,00 eur

**Celková cena za meranie je 1751,00 eur**

Slovom: tisícsedemstopäťdesiatjeden eur. Poskytovateľ nie je platcom DPH.

* 1. Faktúru môže zhotoviteľ vystaviť aj pred dokončením diela. Je možné použiť systém preddavkových platieb v súlade so schváleným usmernením Riadiaceho orgánu v rámci výzvy KaHR-22VS-1501, prioritná os 2 – Energetika, opatrenie 2.2 – Budovanie a modernizácia osvetlenia pre mestá a obce a poskytnutie poradenstva v oblasti energetiky, Operačného programu Konkurencieschopnosť a hospodársky rast. Cena za vykonanie diela bude poskytovateľovi vyplatená formou preddavkovej platby vo výške 100% z ceny uvedenej v bode 2.1. najneskôr do 31.12.2015 na základe poskytovateľom vystavenej preddavkovej faktúry. Po úplnom ukončení svetelno-technického merania a odovzdaní protokolu o výsledku svetelno-technického merania na všetkých referenčných úsekoch objednávateľovi poskytovateľ vystaví vyúčtovaciu faktúru do 2 dní od odovzdania protokolu o výsledku svetelno-technického merania, najneskôr do **30.6.2016**.
  2. Faktúry budú obsahovať nasledovné údaje:

• označenie faktúry a jej číslo,

• označenie objednávateľa a poskytovateľa obchodným menom a adresou, IČO, DIČ,

• deň odoslania faktúry, lehota jej splatnosti a u faktúry dátum zdaniteľného plnenia,

• označenie peňažného ústavu a čísla účtu, na ktorý má byť platené,

• určenie predmetu plnenia,

• fakturovanú čiastku,

• pečiatku a podpis oprávnenej osoby

**Čl. III**

**Termín plnenia**

* 1. Poskytovateľ sa zaväzuje zrealizovať svetelno-technické meranie na písomné vyzvanie objednávateľa po skončení realizácie stavebnej časti projektu: „Rekonštrukcia verejného osvetlenia obce Lúčka“ a odovzdať protokol s nameranými výsledkami objednávateľovi do 20 dní od písomného vyzvania objednávateľom, najneskôr však do 30.6.2016.

**Čl. IV**

**Práva a povinnosti poskytovateľa**

* 1. Poskytovateľ je povinný poskytnúť predmet plnenia riadne podľa článku I tejto zmluvy a podľa podmienok výzvy KaHR 22-VS-1501, príručky pre žiadateľa a ustanovení zmluvy o poskytnutí NFP.
  2. Poskytovateľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri plnení podľa tejto zmluvy a bez súhlasu objednávateľa ich neposkytne tretej osobe.
  3. Poskytovateľ je povinný dodržať termín poskytnutia plnenia podľa článku III. tejto zmluvy.
  4. Poskytovateľ je povinný strpieť výkon kontroly/auditu/overovania súvisiaceho s dodávaným tovarom, prácami, službami kedykoľvek počas platnosti a  účinnosti Zmluvy o poskytnutí nenávratného finančného príspevku, a to oprávnenými osobami a tiež povinnosť poskytnúť oprávneným osobám všetku potrebnú súčinnosť.
  5. Poskytovateľ je povinný v prípade požiadavky poskytovateľa NFP predložiť elektronickú verziu (vo formáte MS Excel zaokrúhlené na dve desatinné miesta) podrobného rozpočtu, ako aj každú zmenu tohto podrobného rozpočtu, ku ktorej dôjde počas realizácie predmetu zmluvy.

**Čl. V**

**Práva a povinnosti objednávateľa**

* 1. Objednávateľ je povinný poskytnúť poskytovateľovi patričnú súčinnosť nevyhnutnú na riadne vykonanie predmetu zmluvy.
  2. Objednávateľ sa zaväzuje neodkladne oznámiť poskytovateľovi všetky podstatné zmeny, o ktorých uvažuje a ktoré môžu ovplyvniť vykonanie diela ešte pred ich uplatnením.
  3. Objednávateľ je oprávnený byť informovaný o všetkých skutočnostiach týkajúcich sa predmetu plnenia zmluvy. Na výzvu objednávateľa je poskytovateľ povinný bez zbytočného odkladu písomne informovať objednávateľa o skutočnom stave prebiehajúceho plnenia predmetu zmluvy.
  4. Objednávateľ môže pri nedodržaní termínu plnenia zmluvy odstúpiť od zmluvy.

**Čl. VI**

**Sankcie**

* 1. V prípade omeškania objednávateľa so zaplatením faktúry podľa článku II bod 2.2 je poskytovateľ oprávnený požadovať od objednávateľa zaplatenie zmluvnej pokuty za omeškanie vo výške 0,05 % z dlžnej sumy za každý deň omeškania.
  2. V prípade nedodržania termínu plnenia podľa článku III je objednávateľ oprávnený požadovať zmluvnú pokutu vo výške 0,05% zo zmluvnej ceny bez DPH za každý deň omeškania, a nie je povinný vyplatiť cenu plnenia a ani za časť plnenia, ktorú poskytovateľ dovtedy vykonal. Za splnenie predmetu zmluvy a vykonanie diela sa považuje odovzdanie protokolu svetelno-technického merania na všetky referenčné úseky podľa svetelno-technickej štúdie objednávateľovi podľa podmienok stanovených MH SR/SIEA pre vyhotovenie svetelno-technického merania.

**Čl. VII**

**Zánik zmluvy**

* 1. Zmluva zaniká splnením záväzkov zmluvných strán podľa tejto zmluvy.
  2. Zmluva môže taktiež zaniknúť písomnou dohodou zmluvných strán.
  3. Zmluvné strany sú oprávnené od zmluvy odstúpiť, ak jedna zo zmluvných strán opakovane porušuje ustanovenia tejto zmluvy.
  4. V prípade, že nastali skutočnosti zakladajúce právo od zmluvy odstúpiť v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej päťdňovú lehotu na odstránenie tohto stavu.
  5. Pokiaľ k odstráneniu stavu porušenia vyššie uvedených zmluvných alebo iných zákonných povinností v uvedenej lehote nedôjde, je zmluvná strana oprávnená odstúpiť od zmluvy s tým, že toto odstúpenie je účinné, odo dňa doručenia druhej zmluvnej strane.
  6. Ukončenie zmluvného vzťahu nezbavuje žiadneho účastníka zmluvy povinnosti vysporiadať záväzky, ktoré vznikli počas trvania zmluvy.

**Čl. VIII**

**Spoločné a záverečné ustanovenia**

* 1. Práva a povinnosti v tejto zmluve neupravené sa riadia príslušnými ustanoveniami Obchodného zákonníka a inými právnymi predpismi platnými na území Slovenskej republiky.
  2. V prípade, že sa niektoré ustanovenie tejto zmluvy stane neplatným, nemá to vplyv na platnosť zmluvy ako celku. Pre tento prípad sa zmluvné strany zaväzujú, že takéto neplatné ustanovenie nahradia ustanovením iným, ktoré ho v právnom aj obchodnom zmysle najbližšie nahradzuje, ak sa to neprieči obsahu a účelu tejto zmluvy, a to formou písomného dodatku k tejto zmluve.
  3. Obsah tejto zmluvy je možné meniť a dopĺňať po dohode zmluvných strán. Zmeny sa vykonávajú v písomnej forme dodatkami označenými poradovým číslom a budú podpísané zodpovednými osobami zastupujúcimi zmluvné strany.
  4. Zmluvné strany sa zaväzujú prípadné spory z tejto zmluvy alebo rozpory vo výklade niektorých ustanovení riešiť zmierovaním a vzájomným rokovaním. Ak nedôjde k súhlasnému stanovisku zmluvných strán, je ktorákoľvek strana oprávnená predložiť spor na rozhodnutie príslušného súdu. Zmluvné strany sa zaväzujú podriadiť výroku tohto súdu.
  5. Táto zmluva nadobúda platnosť dňom podpisu oboma zmluvnými stranami a účinnosť nadobudne v deň nasledujúci po dni jej zverejnenia v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov na webovom sídle objednávateľa. Zmluvné strany súhlasia so zverejnením celého obsahu zmluvy. Povinnosť zmluvu zverejniť vyplýva z ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. V prípade, že objednávateľ nezíska NFP z OP KaHR pre rok 2015, zmluva stráca platnosť a účinnosť.
  6. Objednávateľ a poskytovateľ sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu zmluvy, je táto zmluvná strana povinná bezodkladne o tejto skutočnosti alebo okolnosti informovať druhú zmluvnú stranu.
  7. Zmluva je vyhotovená v šiestich rovnopisoch, pričom poskytovateľ obdrží dva rovnopisy a objednávateľ 4 rovnopisy zmluvy.
  8. Zmluvné strany vyhlasujú, že zmluvu uzatvorili na základe ich slobodnej a vážnej vôle, nie v tiesni ani za inak nápadne nevýhodných podmienok, zmluvu si riadne prečítali, jej obsahu po rozumeli a na znak súhlasu s jej obsahom ju vlastnoručne podpisujú.

V Lúčke dňa: 23.12.2015 V Bratislave dňa. 23.12.2015

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

za objednávateľa za poskytovateľa

Mikuláš Mašlej Mgr. Roman Dubnička

starosta obce Lúčka